stanford-oval/wikipedia huggingface dataset:
Stygiomysida

| Stygiomysida |
| --- | --- |
 Spelaeomysis quinterensis (Lepidomysidae)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Stygiomysida  Tchindonova, 1981
Heimot
 Lepidomysidae Clarke, 1961  Stygiomysidae Caroli, 1937 
Katso myös
   Stygiomysida Wikispeciesissä   Stygiomysida Commonsissa 
Infobox OKNimi-testi OK: 
Stygiomysida on pieni kuoriäyriäisten lahko. Aiemmin se on luettu osaksi massiäyriäisten lahkoa (Mysida), mutta erotettiin siitä omaksi lahkokseen 2000-luvulla fylogeneettisin perustein. Lahkosta tunnetaan 16 lajia kahdessa heimossa. Stygiomysida-äyriäiset elävät useimmiten luolissa tai muissa maanalaisissa vesissä.
Stygiomysis cokei (Stygiomysidae)
Farro

Triticum dicoccum, emmervehnästä saadaan "aitoa" farroa.
Farro-keitto Toscanasta
Katkarapuja farro-salaatissa
Farro viittaa kolmen vehnälajin jyviin, joita myydään kuivattuna ja keitetään vedessä pehmeiksi. Sitä syödään sellaisenaan tai käytetään salaattien, keittojen ja muiden ruokien ainesosana.
Farro on etnobiologinen termi kolmelle kuorivehnälajille: speltti (Triticum spelta), emmer (Triticum dicoccum) ja einkorn (Triticum monococcum). Kuorivehnä on vehnää, jota ei voida puida. Italialaisessa keittiössä nämä kolme lajia erotetaan joskus nimellä farro grande, farro medio ja farro piccolo. Ranskassa nämä kolme lajia erotetaan joskus nimellä grand épeautre, moyen épeautre ja petit épeautre – épeautre on ranskaa ja tarkoittaa spelttiä.
Emmer on yleisin farrolajike erityisesti Italian vuoristoalueilla Toscanassa ja Abruzzossa. Sitä pidetään laadukkaampana ruoanlaitossa kuin kahta muuta lajia, ja siksi sitä kutsutaan joskus "aidoksi" farroksi. Spelttiä viljellään yleisemmin Saksassa, Itävallassa ja Sveitsissä.
Hämmennystä näiden kolmen vehnälajikkeen terminologiassa aiheuttaa vehnän taksonomian vaikea historia sekä termin farro käyttö puhekielessä ja alueellisesti. Esimerkiksi Toscanan Garfagnanan alueella kasvatettu emmeri tunnetaan puhekielessä nimellä farro. Joskus englanninkielessä oletetaan myös, että farro viittaa höyrytettyihin tai keitettyihin jyviin, joita tarjoillaan salaattina ja vastaavina ruokia, eikä itse kolmeen viljaan. Farroa kutsutaan joskus myös epätarkasti englanniksi "speltiksi", vaikka termi viittaa kaikkiin kolmeen vehnälajiin - emmeriin, einkorniin ja spelttiin.
Etymologia

Italian sanan farron oletetaan tulevan latinan sanasta farrum, standardi latinan sanasta far, farris n .: eräänlainen vehnä (kuten farinassa). Far puolestaan tulee indoeurooppalaisesta juuresta *bʰar-es-: (speltti), josta syntyi myös englanninkielinen sana ohra, albanialainen bar: ruoho, vanhakirkkoslaavilainen брашьно ( brašĭno ): jauhot ja kreikkalainen Φήρον ( phḗron ): kasvijumala.
Aikavaellus

Eräs aikavaelluksen ensimmäisistä etapeista Piikkiön Tuorlassa.
Aikavaellus (engl. TimeTrek) on Kaarinasta Tuorlan observatoriolta alkava ja Turun yliopistolle päättyvä 13,7 kilometrin mittainen vaellusreitti. Se kuvastaa maailmankaikkeuden 13,7 miljardin vuoden ikää: yksi kilometri reitillä vastaa yhtä miljardia vuotta. Tuorlassa on alkuräjähdys ja yliopistolla nykyaika.  Vaelluksen alkuperäiset ideoijat olivat astrobiologit Harry Lehto ja Kirsi Lehto.
Aikavaellus kehitettiin yhteistyössä Turun Yliopiston matemaattis-luonnontieteellisen tiedekunnan ja Åbo Akademin yhteisenä poikkitieteellisenä projektina vuonna 2011. Projektin tavoitteena on esitellä luonnontieteellistä maailmankuvaa ja maailman historian jännittäviä vaiheita kaikenikäisille kohderyhmille - sekä koululaisille, matkailijoille, että paikallisille tieteen- ja liikunnanharrastajille. Vaeltaja pääsee Aikavaellus reitillä tutustumaan maailmankaikkeuden historian ajallisiin ulottuvuuksiin, sen eri aikakausiin, ja erilaisten tapahtumien jatkumoon ja niiden keskinäisiin syy-seuraussuhteisiin. Reitin varrelle on kiinnitetty messinkisiä laattoja, joissa on lyhyesti selitetty maailmankaikkeuden, maan, ja maapallon elämän historiallisia tapahtumia. Aikavaelluksella yhdistyvät tähtitiede, biologia, geologia ja meteorologia. Vaellusreitti avattiin toukokuussa 2011.
Aikavaellusreitti muuttui Biolinjan Plantagenin rakennuksen myötä, jolloin osa reitistä siirrettiin kiertämään Plantagenin rakennuksen takaa. Reittiä suunnitellaan uudistettavan vuoden 2016 kesällä helpompikulkuiseksi.
Vuonna 2015 Aikavaellus sai Tieteen Tiedotus Ry:ltä rahoitusta Digitaaliseen Aikavaellus projektiin, joka modernisoisi nykyisen Aikavaellus-reitin sekä luo oppimateriaalia maailmankaikkeuden historiasta opetuskäyttöön. Hankkeen arvioidaan olevan valmis vuoteen 2017 mennessä.
Aiheesta muualla

Aikavaelluksen kotisivu
Aikavaellusreitin kartta
Veeti Hietaniemi

| Veeti Hietaniemi> Henkilötiedot |
| --- | --- |
Syntynyt: 26. helmikuuta 2003 (ikä 21) Tampere, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  187 cm
Paino:  80 kg
Seura
Seura:  Ilves
Sarja:  SM-liiga
Pelinumero:  22
Pelaajaura
Pääsarjaura:  2023–
Veeti Valtteri Hietaniemi (s. 26. helmikuuta 2003 Tampere) on suomalainen jääkiekkopuolustaja, joka edustaa SM-liigajoukkue Tampereen Ilvestä. Hän pelaa pääasiassa seuran U20-joukkueessa. Hietaniemi laukoo oikealta.
Ura

Hietaniemi on Tampereen Ilveksen kasvatti. Hän toimi kaudella 2018–2019 seuran C-nuorten varakapteenina. Hietaniemi oli C-nuorten SM-sarjassa joukkueen tehokkain puolustaja yhdeksällä syöttöpisteellään. Kaudella 2019–2020 Hietaniemi toimi Ilveksen B-nuorten varakapteenina.
Toukokuussa 2021 Hietaniemi teki Ilveksen kanssa 3+1-vuotisen SM-liigasopimuksen. Kauden 2021–2022 hän pelasi kokonaan seuran U20-joukkueessa, jonka varakapteeniksi Hietaniemi nousi. Myös kauden 2022–2023 hän pelasi kokonaan U20-joukkueessa.
Myös kauden 2023–2024 Hietaniemi aloitti Ilveksen U20-joukkueessa, jonka tehokkain puolustaja hän oli tehoilla 5+9=14. Hietaniemi nousi vuoden tauon jälkeen takaisin joukkueen varakapteeniksi. Hän pelasi ensimmäisen ja kauden ainoaksi jääneen miesten pääsarjaottelunsa Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hietaniemi merkittiin joukkueen kolmospuolustajapariin Jarkko Parikan viereen. Hän sai ottelussa jääaikaa 9.04 minuuttia. Huhtikuussa 2024 Ilves käytti Hietaniemen sopimuksessa olleen option ja teki vuoden mittaisen jatkosopimuksen hänen kanssaan.
Pelityyli

Hietaniemi on kuvaillut olevansa yleispuolustaja, joka pyrkii puolustamaan ja avaamaan peliä hyvin sekä tukemaan hyökkäyksiä.
Muuta

Hietaniemen kaksoisveli Veikka pelasi kaudella 2022–2023 puolustajana II-divisioonajoukkue Uplakersissa. Veljekset pelasivat joukkuetovereina B2-junioreihin asti.
Veeti Hietaniemi valmistui ylioppilaaksi Sammon keskuslukiosta keväällä 2023.
Nazareth

| Nazareth |
| --- | --- |
 Nazareth esiintymässä vuonna 2009
Tiedot
Toiminnassa:  1968–
Tyylilaji:  hard rock, poprock, heavy metal
Kotipaikka:   Dunfermline, Skotlanti, Yhdistynyt kuningaskunta
Laulukieli:  englanti
Jäsenet:  Jimmy Murrison, kitara, taustalaulu   Pete Agnew, bassokitara, taustalaulu   Lee Agnew, rummut  
Entiset jäsenet:  Kts. entiset jäsenet
Levy-yhtiö:  Pegasus Records   Mooncrest Records   Mountain Records   Warner Bros   A&M Records   NEMS Records   Vertigo Records   Polydor   SPV   Edel Records   Eagle Records (uudelleenjulkaisut)   Castle Communications (uudelleenjulkaisut)   Salvo Records (uudelleenjulkaisut)  
Aiheesta muualla
Kotisivut
Infobox OKNimi-testi OK: 
Nazareth on vuonna 1968 perustettu skotlantilainen hard rock -yhtye. Yhtyeellä oli useita pikkuhittejä 1970-luvulla, mutta parhaiten se muistetaan etenkin cover-hitistään "Love Hurts" ja albumeista Razamanaz ja Hair of the Dog. Yhtye on toiminnassa edelleen ja vietti vuonna 2018 50-vuotisjuhlaansa. Yhtye on toiminut pioneerina useille skotlantilaisille rockyhtyeille, ja muun muassa menestynyt yhdysvaltalainen Guns N’ Roses -yhtye on nimennyt Nazarethin yhdeksi suurimmista esikuvistaan.
Historia > 1976–1980

Hair of the Dogin aikoihin Nazarethin menestys Isossa-Britanniassa alkoi hiipua punk rockin tullessa muotiin. Yllättävästi jopa Hair of the Dog-albumi ei single-menestyksestä huolimatta ollut noussut edes Britannian albumi-listalle heikon myynnin takia. Myöskin yhtyeen levyjä julkaissut Mooncrest-levy-yhtiö meni konkurssiin samoihin aikoihin ja yhtyeen uudeksi levy-yhtiöksi kotimaassaan tuli Mountain Records Vertigon hoitaessa albumien jakelun muualle Eurooppaan.
Yhtye keskitti toimintaansa Pohjois-Amerikkaan nauhoittaen seuraavat albuminsa Kanadassa. Kaksi seuraavaa albumia Close Enough for Rock ’N’ Roll ja Play ’n’ the Game, julkaistiin vuonna 1976. Albumit menestyivät hyvin varsinkin Kanadassa, jossa Nazarethista tuli eräs suosituimmista brittiyhtyeistä ja myöskin Nazarethin amerikkalainen levy-yhtiö A&M Records panosti yhtyeeseen. Ensinmainitulta löytyvästä "Telegram"-kappaleesta tuli yhtyeen konserttien avausnumero useaksi vuodeksi.
Marraskuussa 1977 julkaistu Expect No Mercy oli pariin aiempaan levyyn verrattuna hieman raskaampi, mutta sisälsi myös viittauksia tuolloin Yhdysvalloissa muodissa olleeseen AOR-musiikkiin. Albumin menestys listoilla oli aiempaa heikompaa, ja myös A&M-levy-yhtiö oli vaatinut yhtyettä nauhoittamaan kappaleet uudestaan, koska yhtiön mielestä alkuperäinen materiaali oli ollut liian "raskasta". Yhtyettä kohtasi myös takaisku samana vuonna, kun manageri Bill Fehilly kuoli lento-onnettomuudessa.
Yhtyeessä alettiin menestyksen haihtumisen pelossa suunnitella uusia ideoita. Kitaristi Manny Charltonin, joka oli tuottanut yhtyeen albumit Hair of the Dogista alkaen, ehdotuksesta yhtyeeseen otettiin toinen kitaristi, Alex Harveyn yhtyeessä soittanut Zal Cleminson. Seuraavan albumin, vuonna 1979 julkaistun raskaamman No Mean Cityn, myötä yhtye sai jälleen menestystä Britanniassa, jossa singlenä julkaistut "May The Sunshine" ja "Star" nousivat listoille. Charltonin mukaan Cleminsonin tulo yhtyeeseen oli piristysruiske hänen tuodessaan uusia ideoita yhtyeen musiikkiin. Kokoonpanon seuraava albumi Malice in Wonderland (1980) ei menestynyt vahvasta kaupallisen potentiaalin omaavasta kappalemateriaalista huolimatta. Yhtyeen levy-yhtiö Mountain Records oli joutunut rahallisiin vaikeuksiin, ja albumin huonosta menestyksestä pettynyt Zal Cleminson erosi yhtyeestä.
Historia > 1980–1989

Nazareth jatkoi alkuperäisellä kokoonpanolla ja teki sopimuksen NEMS-yhtiön kanssa. The Fool Circle -albumi julkaistiin vuonna 1981, ja se jatkoi edellisen levyn kaupallisempaa suuntausta olemalla sekoitus mm. rockia, reggaeta ja bluesia. Albumin jälkeen yhtyeen kokoonpanoa päätettiin jälleen laajentaa ja mukaan tulivat Billy Rankin, nuori kitaristi Glasgowsta sekä amerikkalainen, jo The Fool Circle -albumilla vieraillut Spirit-yhtyeen entinen kosketinsoittaja John Locke. Uusi kokoonpano julkaisi ensi töikseen livealbumin Snaz, joka menestyi hyvin ympäri maailmaa ja esitteli yhtyeen hyvässä livekunnossa. Vuonna 1982 yhtye julkaisi singlen, balladin "Dream On" josta tuli kansainvälinen hitti. Albumi 2XS (1982) menestyi myös hyvin singlen siivittämänä, vaikka sitä ei heti julkaistukaan Britanniassa levy-yhtiön lakisotkujen vuoksi. Locke lähti yhtyeestä 2XS-kiertueen jälkeen, ja viisimiehinen Nazareth julkaisi Sound Elixir -albumin (1983), joka oli tyylillisesti epätasainen sisältäen vaikutteita myös soul- ja funk-musiikista. Albumin jälkeen Billy Rankin lähti soolouralle.
Nazareth jatkoi Rankinin lähdön jälkeen jälleen alkuperäisellä kokoonpanollaan. Yhtye sai uuden levytyssopimuksen Vertigo Recordsilta ja julkaisi vuonna 1984 The Catch -albumin, jolta löytyy yhtyeen tunnetuimpiin kappaleisiin kuuluva "This Month's Messiah". Vuoden 1986 Cinema-albumi merkitsi paluuta rock-voittoiseen suuntaukseen, mutta isoihin listasijoituksiin ei ollut enää paluuta. Vuoden 1989 Snakes ’N’ Ladders jäi alkuperäiskokoonpanon viimeiseksi albumiksi. Yhtyeen kitaristi ja tuottaja Manny Charlton oli ajautunut ristiriitoihin muiden jäsenten kanssa ja hänet erotettiin yhtyeestä. Myös levy-yhtiön tuki oli jäänyt olemattomaksi albumin jäätyä julkaisematta Britanniassa.
Historia > 1990–1999

Charltonin tilalle tuli yhtyeessä jo aiemmin soittanut Billy Rankin. Yhtye julkaisi albumit No Jive (1991) ja Move Me (1994) tehden levyjen tiimoilta isoja kiertueita ympäri maailmaa. Ennen Move Me-kiertuetta Billy Rankin erosi yhtyeestä ja hänen tilalleen tuli kitaristiksi skotti Jimmy Murrison ja yhtyeeseen otettiin jälleen kosketinsoittaja, tällä kertaa yhtyeen jäsenten vanha tuttu Ronnie Leahy. 1990-luvun puolivälissä Castle Communications -yhtiö alkoi julkaista yhtyeen vanhaa tuotantoa uudelleenremasteroituna ja julkaisut toivat lisää näkyvyyttä yhtyeelle, johtaen kolmen levyn levytyssopimukseen suuren SPV-yhtiön kanssa.
Seuraava albumi, Boogaloo julkaistiin vuonna 1998 ja se sai hyviä arvosteluja kriitikoilta ja faneilta. Nazarethia kohtasi kuitenkin tragedia, kun rumpali Darrell Sweet kuoli sydänkohtaukseen yhtyeen Amerikan-kiertueen avauspäivänä 30. huhtikuuta 1999 New Albanyssa Indianassa. Tapahtumasta järkyttynyt yhtye perui kiertueen ja sen tulevaisuus oli pitkään vaakalaudalla.
Historia > 2000–

Nazareth jatkoi tauon jälkeen toimintaansa ja uudeksi rumpaliksi tuli basisti Pete Angewin poika, Lee Agnew. Yhtye jatkoi keikkailua ja vuonna 2002 julkaistiin edellisvuonna Glasgowssa taltioitu livealbumi sekä DVD Homecoming. Ronnie Leahy jätti yhtyeen samana vuonna ja Nazareth on siitä lähtien jatkanut nelimiehisenä. Vuosina 2003–2005 yhtye teki kiertueita ympäri maailmaa. 2005 julkaistiin live-DVD "Live from Classic T Stage", jossa yhtye soittaa livesetin Sheppertonin filmistudioilla. Myös vuoden 2007 Brasilian kiertueen konsertteja kuvattiin ja julkaistiin live-DVD:n muodossa.
Nazarethin ensimmäinen studioalbumi kymmeneen vuoteen, The Newz, julkaistiin vuonna 2008 yhtyeen 40-vuotisjuhlan aikaan. Yhtye teki myös laajan juhlakiertueen ympäri maailmaa. Studioalbumi Big Dogz julkaistiin 2011 ja  Rock 'n' Roll Telephone vuonna 2014. Viimeisimmät studioalbumit ovat saaneet hyvän vastaanoton faneilta ja kriitikoilta.
Laulaja Dan McCafferty erosi yhtyeestä vuonna 2013 45 vuoden jälkeen terveydellisiin syihin vedoten. Hän on kuitenkin myöhemmin kertonut, että vaikkei hän pysty enää esiintymään, hän ei omasta mielestään ei koe mahdottomaksi levyttää Nazarethin kanssa. Yhtye juhlisti 50-vuotisjuhlaansa julkaisemalla 24. studioalbuminsa, Tattooed on My Brain, lokakuussa 2018. Albumilla on uusi laulaja Carl Sentance, joka oli aikaisemmin yhtyeessä Persian Risk. Yhtye on jatkanut kiertämistä aktiivisesti.
Viime vuosina myös Salvo Records on julkaissut yhtyeen katalogia sekä arkistomateriaalia uudelleen remasteroituina versioina.
Historia > Manny Charltonin Nazareth 2008–2009

Vuonna 2008 Nazarethin 40-vuotisjuhlavuonna Charlton lähti kolmen amerikkalaismuusikon kanssa kiertueelle Nazareth-nimen alla herättäen närää varsinaisen Nazarethin keskuudessa. Yhdysvalloissa asunut Charlton oli pyörittänyt omaa Manny Charlton Band -yhtyettään ja julkaissut sooloalbumeja ja päätti nyt lähteä kiertueelle Nazareth-nimen alla Yhdysvalloissa esittäen lähinnä Nazarethin 1970-luvun materiaalia. Helmikuussa 2009 kuitenkin ilmoitettiin, että Charlton on jäänyt eläkkeelle musiikkimaailmasta ja että kiistat varsinaisen Nazarethin kanssa on sovittu. Vuonna 2010 Charlton on palannut musiikkimaailmaan perustaen jälleen Manny Charlton Band -yhtyeen.
Jäsenet > Nykyiset

Pete Agnew - basso (1968–)
Jimmy Murrison - kitara (1994–)
Lee Agnew - rummut  (1999–)
Carl Sentance - laulu  (2015–)
Jäsenet > Entiset

Dan McCafferty - laulu (1968–2013)
Darrell Sweet - rummut (1968–1999)
Manny Charlton - kitara (1968–1990)
Zal Cleminson - kitara (1978–1980)
Billy Rankin - kitara (1980–1983, 1990–1994)
John Locke - kosketinsoittimet (1980–1982)
Ronnie Leahy - kosketinsoittimet (1994–2002)
Linton Osborne - laulu (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Nazareth
| --- | --- |
Studioalbumit:   Nazareth  Exercises  Razamanaz  Loud ’N’ Proud  Rampant  Hair of the Dog  Close Enough for Rock ’N’ Roll  Play ’n’ the Game  Expect No Mercy  No Mean City  Malice in Wonderland  The Fool Circle  2XS  Sound Elixir  The Catch  Cinema  Snakes ’N’ Ladders  No Jive  Move Me  Boogaloo  The Newz  Big Dogz  Rock 'n' Roll Telephone  Tattooed on My Brain  Surviving the Law 
Livealbumit:   It's Naz  Live at the Beeb  Homecoming 
Kokoelmat:   Greatest Hits  Hot Tracks  The Ballad Album  The Ballad Album Vol II  From the Vaults  Greatest Hits Volume II  The Very Best of Nazareth  Maximum XS  The Anthology 
Nazareth esiintymässä vuonna 1976.
Manny Charlton esiintymässä vuonna 1976.
Eesti Laul 2014

| Eurovision laulukilpailu 2014  Viron euroviisukarsinta> Eesti Laul 2014 |
| --- | --- |
Päivämäärä:  14. helmikuuta–1. maaliskuuta 2014
Tapahtumapaikat:  Semifinaalit: ERR:n studio, Tallinna Finaali: Nordea-konserttihalli, Tallinna
Juontaja(t):  Semifinaalit: Helen Sürje, Henrik Kalmet Finaali: Marko Reikop, Henrik Kalmet
Kilpailumenetelmä:  Semifinaalit ja finaalin ensimmäinen kierros: yleisöäänet ja raati Superfinaali: yleisöäänet
Kappaleiden määrä
Semifinaalissa:  20
Voittaja:  Tanja ”Amazing”
Viro Eurovision laulukilpailussa Virallinen verkkosivusto 
 ◄ 2013  2015 ► 
Eesti Laul 2014 oli Virossa järjestetty laulukilpailu, jossa valittiin Viron edustaja Eurovision laulukilpailuun 2014. Kilpailu koostui kahdesta semifinaaleista ja finaalista. Kilpailuun lähetettiin 188 ehdotusta, joista 20 kappaletta valittiin kilpailuun. Kilpailijat julkaistiin 12. joulukuuta 2013.
Semifinaalit kilpailtiin 14. ja 21. helmikuuta ERR:n studiossa Tallinnassa. Kummassakin semifinaalissa puhelinäänestäjät ja raati äänestivät yhdessä viisi kappaletta finaaliin.
Finaali kilpailtiin 1. maaliskuuta Nordea-konserttihallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät kaksi kappaletta superfinaaliin. Superfinaalissa voittaja valittiin puhelinäänestyksellä. Kilpailun voitti Tanja kappaleella "Amazing".
Kilpailun kulku > Ensimmäinen semifinaali

Ensimmäinen semifinaali kilpailtiin 14. helmikuuta.
| Numero | Artisti | Kappale | Lauluntekijä(t) | Raatipisteet | Puhelinäänestys> Äänet | Puhelinäänestys> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- |
| 1 | Tanja | "Amazing" | Timo Vendt, Tanja | 7 | 3079 | 10 | 17 | 2 | Finaaliin |
| 2 | The Titles | "Flame" | Rasmus Lill, Markus Rafael Nylund | 4 | 312 | 2 | 6 | 8 | Putosi |
| 3 | Wilhelm | "Resignal" | Lauri Kadalipp | 6 | 1065 | 6 | 12 | 5 | Finaaliin |
| 4 | State of Zoe | "Solina" | Anneliis Kits, Sander Mölder | 5 | 235 | 1 | 6 | 9 | Putosi |
| 5 | NimmerSchmidt | "Sandra" | Fredy Schmidt, Andero Nimmer, Merilyn Merisalu | 3 | 506 | 4 | 7 | 6 | Putosi |
| 6 | Vöörad | "Maailm on hull" | Priit Uustulnd, Meiko Humal | 1 | 948 | 5 | 6 | 7 | Putosi |
| 7 | Super Hot Cosmos Blues Band | "Maybe-Maybe" | Mati Sütt, Janno Reim | 8 | 2676 | 9 | 17 | 3 | Finaaliin |
| 8 | August Hunt | "Kus on EXIT?" | August Hunt | 2 | 462 | 3 | 5 | 10 | Putosi |
| 9 | Kõrsikud | "Tule ja jää" | Kõrsikud | 9 | 1460 | 7 | 16 | 4 | Finaaliin |
| 10 | Lenna | "Supernoova" | Mihkel Raud | 10 | 1639 | 8 | 18 | 1 | Finaaliin |
Kilpailun kulku > Toinen semifinaali

Toinen semifinaali kilpailtiin 21. helmikuuta.
| Numero | Artisti | Kappale | Lauluntekijä(t) | Raatipisteet | Puhelinäänestys> Äänet | Puhelinäänestys> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- |
| 1 | Norman Salumäe | "Search" | Norman Salumäe | 9 | 958 | 6 | 15 | 3 | Finaaliin |
| 2 | Lauri Pihlap | "Lootus" | Lauri Pihlap | 5 | 620 | 3 | 8 | 8 | Putosi |
| 3 | Nion | "Muud pole vaja" | Karl Kanter, Keit Triisa, Marilyn Jurman | 4 | 834 | 5 | 9 | 6 | Putosi |
| 4 | Maltised | "Elu" | Jakko Maltis | 1 | 720 | 4 | 5 | 9 | Putosi |
| 5 | Sofia Rubina | "City Lights" | Priit Juurmann, Sofia Rubina | 3 | 379 | 1 | 4 | 10 | Putosi |
| 6 | MiaMee | "Fearful Heart" | Liina Saar, Liisi Koikson | 7 | 397 | 2 | 9 | 7 | Putosi |
| 7 | Traffic | "Für Elise" | Stig Rästa, Silver Laas | 10 | 1717 | 8 | 18 | 2 | Finaaliin |
| 8 | Maiken | "Siin või sealpool maad" | Kadri Koppel | 6 | 1321 | 7 | 13 | 4 | Finaaliin |
| 9 | Sandra Nurmsalu | "Kui tuuled pöörduvad" | Sven Lõhmus | 8 | 2662 | 10 | 18 | 1 | Finaaliin |
| 10 | Brigita Murutar | "Laule täis taevakaar" | Rainer Michelson, Feliks Kütt | 2 | 2159 | 9 | 11 | 5 | Finaaliin |
Kilpailun kulku > Finaali

Finaali kilpailtiin 1. maaliskuuta.
| Numero | Artisti | Kappale | Raatipisteet> Äänet | Raatipisteet> Pisteet | Yleisöpisteet> Äänet | Yleisöpisteet> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- |
| 1 | Brigita Murutar | "Laule täis taevakaar" | 22 | 1 | 2965 | 6 | 7 | 7 | Putosi |
| 2 | Traffic | "Für Elise" | 71 | 8 | 5433 | 7 | 15 | 3 | Putosi |
| 3 | Norman Salumäe | "Search" | 58 | 5 | 2347 | 4 | 9 | 6 | Putosi |
| 4 | Wilhelm | "Resignal" | 60 | 6 | 1525 | 1 | 7 | 9 | Putosi |
| 5 | Lenna | "Supernoova" | 82 | 9 | 2941 | 5 | 14 | 4 | Putosi |
| 6 | Super Hot Cosmos Blues Band | "Maybe-Maybe" | 98 | 10 | 11940 | 10 | 20 | 1 | Superfinaaliin |
| 7 | Maiken | "Siin või sealpool maad" | 51 | 3 | 1769 | 2 | 5 | 10 | Putosi |
| 8 | Kõrsikud | "Tule ja jää" | 58 | 4 | 2256 | 3 | 7 | 8 | Putosi |
| 9 | Tanja | "Amazing" | 60 | 7 | 10580 | 9 | 16 | 2 | Superfinaaliin |
| 10 | Sandra Nurmsalu | "Kui tuuled pöörduvad" | 45 | 2 | 10434 | 8 | 10 | 5 | Putosi |
| Numero | Artisti | Kappale | Äänet | Sija |
| --- | --- | --- | --- | --- |
| 1 | Super Hot Cosmos Blues Band | "Maybe-Maybe" | 26918 | 2 |
| 2 | Tanja | "Amazing" | 30354 | 1 |
DJ Bobo

DJ Bobo, 2024.
DJ Bobo, oikealta nimeltään Peter René Baumann (s. 5. tammikuuta 1968) on menestynyt sveitsiläinen elektronisen musiikin artisti, lauluntekijä, tanssija ja musiikin tuottaja. DJ Bobo on myynyt 14 miljoonaa levyä kaikkialla maailmassa ja julkaissut 10 studioalbumia sekä muutamia kokoelmalevyjä, jotka ovat hänen edellisiä hittejään uudelleenmuokatussa muodossa. Hän on myös julkaissut peräti 34 singleä, joista osa on sijoittunut listoilla varsin hyvin paitsi saksankielisissä maissa, myös muissa maissa Euroopan alueella.
DJ Bobon ensimmäinen suuri menestyssingle oli "Somebody Dance With Me", joka oli coverversio Rockwellin kappaleesta "Somebody's Watching Me". Muita DJ Bobon tunnettuja kappaleita ovat muun muassa "Keep on Dancing", "Take Control", "Everybody", "Let The Dream Come True", "Love is All Around", "Freedom", "Pray", "What a Feeling " ja "Chihuahua".
DJ Bobo edusti maataan Eurovision laulukilpailussa 2007 kappaleella "Vampires Are Alive". Kappale päätyi semifinaalissa 20. sijalle ja sai 40 pistettä. Kappale oli suurimpia ennakkosuosikkeja, mutta se karsiutui kilpailun semifinaalissa.
Diskografia > Albumit

Dance with Me (1993)
There Is a Party (1994)
World In Motion (1996)
World In Motion – Winter edition (1997)
Magic (1998)
Level 6 (1999)
Planet Colors (2001)
Visions (2003)
Chihuahua: The Album – Special Summer Edition (2003)
Pirates Of Dance (2005)
Pirates Of Dance (Premium Edition With Bonus DVD) 2005
Vampires (2007)
Vampires - Limited Fan Edition +DVD (2007)
Olé Olé – The Party (2008)
Fantasy (2010)
Dancing Las Vegas (2011)
Dancing Las Vegas CD+DVD (Limited Edition) 2011
Circus (2014)
Circus CD+DVD (Limited Edition) 2014
Mystorial (2016)
Kaleidoluna (2018)
Evolut30n (2022)
Kokoelma albumit
www.djbobo.ch The Ultimate Megamix '99 (1999)
Celebration (2002)
Celebration (Limited Edition 2CD)
Chihuahua-The Album (2003)
Greatest Hits (2006)
Greatest Hits CD+DVD (Limited Edition) 2006
Olé Olé-The Party (2008)
Reloaded (2013)
Best of (2014)
25 Years - Greatest Hits (2017)
Greatest Hits – New Versions (2021)
Remix albumi(t)
Hits – Live & Remixes (1994)
Just for You (1995)
Live-albumi(t)
Live in Concert (2003)
Dancing Las Vegas – Live in Berlin (2012)